การสังหารหมู่ที่กฟาร์อาซาฮ์

เมื่อวันที่ 7 ตุลาคม 2023 นักรบกลุ่มฮะมาสราว 70 นาย เข้าโจมตี สังหาร และลักพาตัวผู้อยู่อาศัยในกฟาร์อาซาฮ์ () ซึ่งเป็นกิบบุตส์ (นิคมการเกษตร) ของประเทศอิสราเอลที่ตั้งอยู่ห่างจากพรมแดนกับฉนวนกาซาประมาณ  

ก่อนถูกโจมตี กฟาร์อาซาฮ์มีผู้อยู่อาศัย 400 คนโดยประมาณ กองกำลังป้องกันอิสราเอลใช้เวลาสองวันในการยึดกิบบุตส์นี้คืนจากฮะมาสได้อย่างสมบูรณ์ จำนวนชาวอิสราเอลที่ถูกสังหารนั้นยังเป็นที่ไม่ทราบแน่ชัด แต่ข้อมูล ณ วันที่ 15 ตุลาคม ยืนยันยอดผู้เสียชีวิตแล้ว 52 ราย และผู้สูญหายอีกอย่างน้อย 20 ราย 

การโจมตีครั้งนี้เป็นที่กล่าวขวัญถึงจากคำกล่าวอ้างว่ามีความโหดร้ายในรูปของการตัดศีรษะ การหั่นศพ และการเผาทั้งเป็น ตลอดจนประเด็นถกเถียงถึงคำกล่าวอ้างที่ยังไม่ได้รับการพิสูจน์ของแหล่งข้อมูลอิสราเอลที่ระบุว่ามีการตัดศีรษะทารก แอนโทนี บลิงเคน รัฐมนตรีว่าการกระทรวงการต่างประเทศสหรัฐ ยืนยันว่ามีการตัดศีรษะทารกที่กฟาร์อาซาฮ์จริง ในขณะที่ซีเอ็นเอ็นรายงานว่าคำกล่าวอ้างนี้ยังไม่สามารถพิสูจน์ได้

อ้างอิง

Category:การสังหารหมู่ในประเทศอิสราเอล
Category:สงครามอิสราเอล–ฮะมาส พ.ศ. 2566